AJAKOHAST OTSE TAEVAST
Taas aeg saate "Ajakohast otse taevast" jaoks.
Tere tulemast vaatama meid. On hea meel, et saame taas olla eetris.
Ja veelgi enam - et sina oled koos meiega.
Tõeliselt tore on ka see,
et võtate meiega ühendust ja saadate meile tagasisidet.
Ka see, et inimesed tahavad saada päästetud.
See on parim, mis olla võib!
Just selle jaoks me siin olemegi, et neid aidata selles.
Jeesus ütles, et peame minema välja ja kuulutama evangeeliumit.
Evangeeliumis peitub Jumala vägi.
Jumala vägi pole midagi müstilist või kahtlast,
vaid see peitub Jumala Sõnas.
Ja kui Jumala Sõna saab kuulutatud, siis ka Jumala vägi hakkab tööle.
Nii et on tore, et saame tulla su elutuppa ja kuulutada sulle Elu Sõna.
Oleme mitmeid nädalaid rääkinud raha -ja majandusasjadest
ning jätkame sellega ka täna ja järgmisel nädalal.
Sest Jumal on hea Jumal ja tahab meid aidata.
Me vajame Tema abi igas oma eluvaldkonnas
ja seda eriti veel raha - ja majandusasjades.
Nii et mitte ainult Aasia ja kolmanda maailma inimesed
ei vaja abi ja tuge rahaasjades,
aga ka meie, kes oleme vägagi heal majanduslikul järjel.
Meil on Nokia telefonid, Hesburger ja kõik muu,
aga sellest hoolimata - me vajame Jumala abi rahaasjades.
Samas on ju positiivne, et Jumal tahab meid aidata ja on meie poolt.
Seetõttu me ei pea haletsema iseendid, sest Tema aitab meid.
See on üks Jumala nimedest,
et Ta on meie hoolekandja ja me võime loota Tema peale.
Nii et usu läbi me loodame Tema Sõna peale ja Jeesusele.
Meil endilgi on väga palju tunnistusi sellest,
kuidas Jumal on meid aidanud. Selle jagamiseks kuluks terve saade.
Saate keskpaigas teeme midagi, mida me kunagi varem teinud pole.
Nimelt on meil täna stuudios elav muusika
ja me tahame julgustada kõiki liikuma edasi. Suund on minna edasi.
Sina siis õpetad meid jälle ja see on väga hea.
Meil on omavahel selline töö jaotus, mille oleme ise valinud nii.
Mina õpetan küll rohkem, kuid Pia aitab lugeda Jumala Sõna
ja esitada ka teatud küsimusi.
Sest tihti on nii, et kui jutlustaja jagab Jumala Sõna,
siis ta arvab, et kõik saavad alati aru, mida ta silmas peab.
Kuid kui tekkib asjakohaseid küsimusi, siis tuleb neid ka esitada.
No eks ma siis küsin.
Kuid mingem tagasi oma õpetuse põhiteksti juurde.
See on Filiplastele 4:19 ja Pia loeb selle meile ette.
"Küll mu Jumal täidab kõik teie vajadused oma rikkust mööda
kirkusega Kristuses Jeesuses." Aamen.
Me tuleme selle salmi juurde hiljem tagasi.
Oleme siiani käsitlenud selle teemaga seoses
Jeesuse õpetust, elu ja ka teenimistööd.
Rääkinud enam ehk Tema elust ja teenimisest
ja vähem õpetuslikust poolest.
Samuti tahame vaadata Pauluse õpetusi rahaasjade kohta.
Sest tegelikult on nii, et kuigi me loeme oma Piiblit,
ei märka me paljude peatükkide ja salmide tegelikku sisu.
Seetõttu on ka raske kõigest kohe aru saada.
Samuti loeme me sageli Piiblit harjumusest lähtuvalt
ja meil on välja kujunenud oma kindlad arusaamad asjade suhtes.
Nagu keegi kord ütles, et luges Markuse evangeeliumi läbi
ja ei märganudki, et seal oli juttu tervendamisest.
Nii et Piiblit on võimalik lugeda läbi oma väljakujunenud prisma,
kus sa loodadki lugeda ja näha vaid sulle kindlaid asju ja kohti.
Sama puudutab ka rahaasju.
Piibel on täis õpetusi ja juhiseid rahaasjade kohta, et aidata meid,
kuid sageli me isegi ei märka seda.
Paljud muide arvavad, et Piiblis pole üldse juttugi sellest.
Et ei Jeesusel ega Paulusel polnud rahaasjadega mingit pistmist,
kuid tegelikkuses ikka oli küll.
Umbes veerand kogu Piiblist räägib teemadest,
mis puudutavad otseselt või kaudselt raha -ja majandusasju.
Samuti ostmist ja müümist ning omadega toimetulekut.
Jumal tõesti tahab, et me tuleks omadega toime.
Seda isegi niivõrd palju, et Psalmis 112:10 on öeldud:
"Jumalatud näevad, kuidas Jumal õnnistab oma rahvast."
Ja nad kiristavad hambaid selle peale.
Samas on meil veel teatud maa minna, et jõuda punkti,
kus jumalatud ehk mitteusklikud hakkaks meid kadestama seetõttu,
et kõik meie vajadused on Jumalas kaetud.
Ja seda Paulus just silmas pidaski, kui ütles,
et Jumal tahab täita kõik meie vajadused.
Eks see ole ka üsna loomulik, et Jeesus räägib neist asjust,
sest me kasutame ju raha igapäevaselt. - Nii on.
Meie ühiskonnas ei saa rahata midagi teha. Isegi magada mitte.
Jeesusele läheb me argielu korda.
On mitmeid maid, kus inimesed elavad oma majades,
mis pole selliselt ehitatud nagu meie omad.
Mida ma sellega öelda tahan, on see,
et öösel magades on meil küte sees, mille eest tuleb maksta.
Kuid nüüd Jeesuse enda elu juurde. Mida me sellest arvame?
Kas Jeesus üldse vajas raha oma elus?
Esmalt pea meeles, et Jeesus oli nii Jumal kui inimene.
Jumalana polnud Tal suurt palju midagi tarvis,
sest Ta oli ühenduses oma Isa ja taevaga,
tulles ise kõigi rikkuste keskelt.
Kuid samas oli Ta ka inimene, kes elas maist elu.
Me teame, et Jeesus sõi ja jõi ja Tal oli kombeks osta toitu.
Nii et selles mõttes oli Ta täiega inimlik.
Jeesusel olid ka riided.
Mõnikord küll mõeldakse, et jalanõusid Ta ei kandnud,
kuid Johannes ütleb Piiblis,
et ta polnud isegi väärt Jeesuse jalatsipaelu lahti päästma.
Nii et kui Jeesusel olid jalatsipaelad, siis olid Tal ka jalatsid.
Seega me näeme, et Jeesusel olid riided. - Üks võrratu kuub.
Just. Selle kuue tegi võrratuks asjaolu, et see oli kootud ühes tükis.
Ja peale Jeesuse surma, kui Rooma sõdurid seda kuube jagama hakkasid,
ei tahtnud nad seda tükkideks lõigata, vaid heitsid liisku selle peale.
Seda just seetõttu, et tegu oli nii erilise riideesemega.
Kas Jeesusel oli oma kodu? - Oli. Ta kutsus ju inimesi küllagi.
See, et Jeesusel oli oma kodu, võib paljude jaoks tulla üllatusena.
Sest inimestel on meeles mingid kindlad kohad Piiblist
ja üks neist on see, kus Jeesus ütles,
et Inimese Pojal pole paika, kuhu oma pea panna.
Seetõttu arvataksegi, et Tal polnud kusagil olla.
Kuid samas oli teisi aegu, kus Jeesusel oli oma kodu.
Johannese 1:36 kuulsid kaks Johannese jüngrit
teda Jeesuse kohta ütlevat: Vaata, see on Jumala Tall.”
Ja Johannese 1:37 jätkab:
"Ja mõlemad jüngrid kuulsid, mida ta ütles, ja läksid Jeesusega kaasa.
Aga Jeesus pöördus ümber ja nähes neid kaasa tulemas, küsis neilt:
Mida te otsite?”
Nemad ütlesid talle: Rabi,” - see on tõlkes Õpetaja” -
kus sa oled öömajal?” Ta ütles neile: Tulge ja vaadake!”
Ja siis on seal öeldud, et nad olid Jeesuse juures terve päeva.
Ehk siis - sa ei saa öelda: "Tulge vaadake!", kui sul pole kodu.
Seega Jeesusel oli koht, kus olla.
Matteuse 13 on öeldud, et Jeesus astus kodunt välja.
Me ei tea, oli see Ta päris kodu või üürikorter,
aga sellest hoolimata usun, et see oli Jeesuse oma koht, kus olla.
Seega Jeesusel oli oma kodu.
Jeesusel oli see kõik selleks, et viia täide oma töö.
Heites vaid hetkeks pilgu Jeesuse teenistusele,
näeme me, et Ta kasutab oma tegevustes ka raha.
Me oleme küll harjunud ütlema, et evangeelium on tasuta.
Kuid samas selle välja viimine nõuab oma kulu.
Nõudis tookord ja nõuab ka tänapäeval.
Telesaadete tegemine ja koosolekute korraldamine maksab midagi.
Misjonipõllule minek või vaeste toitmine maksab midagi.
Nii et see kõik maksab midagi.
Kuid evangeelium ise, mis on tulnud otse taevast -
see on tõesti antud meile Jumala armust ja täiesti tasuta.
Jeesusel oli siin maa peal elades oma punt, kes Teda järgis.
Luuka 8 on öeldud, et Tal oli inimesi, kes toetasid Teda materiaalselt.
Tal oli kord suurem, kord väiksem järgijate kogu,
kelle kohta on öeldud, et nad käisid linna peal toitu ostmas.
Nii et jüngrid ostsid toitu mitte ainuüksi Jeesusele,
aga ka Peetrusele, Andreasele, Jaakobusele ja kõigile teistele.
Aegajalt oli lausa 70-inimest, kes vajas päevas mitu korda toitmist.
Kuid Jeesusel oli ka oma kassapidaja.
Oli tõesti, mis annab kinnitust ka raha ringlusest.
Samas polnud Tal just maailma parim kassapidaja,
sest see varastas sealt ühiskassast.
Tõsi küll, kõigi sündmuste lõpusirgel ta paljastas iseend,
kuid igal juhul me näeme, et Jeesusel oli raha.
Ta kasutas osa sellest rahast vaeste abistamiseks.
See oli üsna suur osa Tema tööst ja me peaks järgima sama eeskuju.
Kui tahad midagi muuta ja mõjutada, siis aita ja toida vaeseid.
Seega me näeme, et Jeesus elas inimesena
nii isiklikul tasandil kui oma teenimistöös.
Ta kasutas selleks raha, pannes mammona teenima Jumalat.
Tea, et raha on vilets peremees, küll aga hea sulane,
mistõttu pane raha teenima Jumalat ja tea, et Ta aitab sind selles.
Siinkohal aga teeme väikese pausi.
Meil on täna Tammy Young külas, kes laulab meile, nii et - ole hea!
Sind ülistan ja tõstan kõrgeks Sinu nime
kogu vägi kuulub Sulle Kõigekõrgem
Sind ülistan ja tõstan kõrgeks Sinu nime
oled Võitja Isandate Issand Jeesus
igavene Kuningas kes väärib kogu minu kiitust
Oled Võitja, Isandate Issand Jeesus
igavene Kuningas kes väärib kogu minu kiitust
Sind ülistan ja tõstan kõrgeks Sinu nime
kogu vägi kuulub Sulle Kõigekõrgem
Sind ülistan ja tõstan kõrgeks Sinu nime
Oled Võitja Isandate Issand Jeesus
igavene Kuningas kes väärib kogu minu kiitust
Oled Võitja Isandate Issand Jeesus
igavene Kuningas kes väärib kogu minu kiitust
Oled Võitja Isandate Issand Jeesus
igavene Kuningas kes väärib kogu minu kiitust
Kui võrratu on ülistada Jumalat. Loob kohe sellise imelise atmosfääri.
Siinkohal tahaksime paluda nende palverätikute pärast.
Kui sina sooviksid ka endale üht sellist palverätikut,
siis helista või kirjuta meile ja me saadame sulle selle tasuta.
Ma palume nende palverätikute üle,
mis on kui usu vahelüli ja ei midagi müstilist ega eriskummalist.
Võid tellida ka rohkem kui ühe rätiku. Hiljaaegu keegi tellis lausa 100tk.
Valame siia peale veidi palveõli ja palume üheskoos:
Jeesus me täname Sind, et võime üheskoos kiita Sinu nime.
Me palume nende palverätikute pärast
ja täname Sind, et kõik, kes abi vajavad, seda ka Jeesuse nimel saavad.
Tänu Sulle, et Sina tervendad haigeid.
Et Sina päästad ja teed kõik uueks.
Tänu Sulle Jeesus.
Me usume Sinusse ja palume, et teeksid imesid nende rätikute kaudu.
Tänu ja kiitus Sulle, Jeesus. Aamen.
Kuid siinkohal jätkame oma õpetusega. - Rahaasjadest. - Just.
Tahaksin jagada veidi ka Pauluse õpetusest ja elust endast.
Sest sageli me võime küll olla kõvad õpetajad ja teoreetikud,
kuid me vajame ka Jumala väge, kes meid nende asjade kaudu mõjutab.
2 Korintlaste kirjas pühendab Paulus lausa 2 ptk. rahaasjadele.
Ta räägib, kuidas need toimivad ja millised on Jumala plaanid-soovid.
Ta alustab 2 Korintose 8 ptk sellega, kuidas Jumala arm on
toiminud ja osutanud soosingut Makedoonia kogudustele.
"Rohked katsumused, millega neid on läbi proovitud,
on andnud neile ohtrasti rõõmu
ja nende põhjatu vaesus on kasvanud siira headuse rohkeks rikkuseks."
Ainuüksi Jumal saab teha nii,
et isegi keset oma vaesust olid nad siiski lahked andjad.
See räägib väga palju nende suhtumisest ja Jumala tööst nende eludes.
Seetõttu on meilgi oluline mõista,
et andmine pole midagi kohustuslikku ja rõhuvat,
vaid midagi, mida Jumal paneb me südameile, et seda teha.
Ja kui Jumal annab meile märku seda teha,
siis me ei peaks hakkama vaidlema, vaid panustama hea meelega.
Need inimesed seal olid vaesed.
Elus on alati see risk, et kui läheme vaestesse maadesse -
Aafrikasse, Indiasse vms., siis arvame, et nad on seal nii vaesed,
et neile pole isegi mõtet õpetada rahaasjadest ja külvamisest,
või kümnise maksmisest jms.
Kuid see on suurim viga, mida teha võime,
sest kui me ei õpeta neile Jumala Sõna,
siis selle vägi ei saa ka aidata neid.
Seetõttu Paulus räägibki rahvast, kes andis oma vaesusest hoolimata.
Paulus ütleb 2 Kor.8:3 "Nad on ju andnud oma jõudu mööda
- mina olen tunnistaja -, koguni üle oma jõu.
Nad ise on vabatahtlikult anunud meilt paljude palvetega,
et neil võiks olla osa eesõigusest aidata pühasid.
Ja nende annid ületasid kõik meie lootused,
sest nad andsid Jumala tahtmise läbi iseendid,
esmalt Issandale ja siis ka meile." (2 Kor.8:3-5).
Nende lahkus pani neid anuma Pauluselt soosingut,
et nemadki saaks olla abiks kellelegi teisele.
Kuid siinkohal võib keegi küsida: "Kas ma pean siis kõik ära andma?"
Üldiselt mitte.
Tõsi küll, aegajalt esineb olukordi, kus raha valitseb kellegi südame üle
ja siis Jumal võib tulla ja esitada teatud väljakutse.
Nagu selle rikka noore mehe loos, kellest Jeesus rääkis.
Jeesus tõesti ütles talle, et mingu ja müügu ta kõik maha
ning järgigu seejärel Jeesust.
Mispeale mees lahkus kurvalt, kuna ei mõistnud, et on liidus Jumalaga.
Liidus olles on aga minu oma sinu oma ja sinu oma minu oma.
Nii et juudid olid Jumala liidus läbi Aabrahami.
See noor rikas mees oli samuti juut,
nii et ta oleks pidanud teadma, et kui Jeesus palub tal loobuda kõigest,
siis ta ei jää ometigi vaeslapse ossa, vaid Jumal kannab hoolt tema eest.
Kuna ta aga ei mõistnud seda, siis ta lahkuski kurvalt,
sest ta süda oli nii rahaasjades kinni.
Ja kui süda on nii rahaasjades kinni, võib Jumal tõesti tulla ja öelda,
et sellest peab lahti saama.
Kuid küsimus pole selles, nagu Jumal tahaks võtta kogu me raha.
Ta tahab õnnistada oma rahvast, sest see on meie vastutus
esindada Jumalat siin maa peal ja viia Tema evangeelium rahvasteni.
Paulus jätkab oma mõtteid 2 Korintose 9:6:
"Aga see on nii: kes kasinasti külvab, see ka lõikab kasinasti,
ja kes rohkesti külvab, see ka lõikab rohkesti.
Igaüks andku nii, nagu ta süda on lubanud,
mitte nördinult või sunnitult, sest Jumal armastab rõõmsat andjat."
Siin on mitmeid erinevaid salme, kus Paulus räägib neist asjadest.
Ta ütleb, et kui me teenime Jumalat ka oma raha abil ja kaudu,
tahab Jumal teha meid nii rikkaks, et võiksime olla kaasas kõige heaga.
Mitte vaid kusagil oma väikeses nurgas, aga kasvõi magadeski,
sest ajal, mil meie magame, on teisel pool maakera mõni evangelist,
kes kuulutab Jumala Sõna ja võidab inimesi Talle.
Jumal tõesti tahab aidata sind, et rahaasjad ei oleks sulle koormaks,
võttes sinult viimase kui jõu,
vaid et su rahaasjad oleks korras ja sa kogeksid vabadust selles vallas.
Paulus julgustab meid ka sellega, et kõik tema vajadused on kaetud.
Ta on õppinud elama nii rikkuses kui vaesuses,
kuid sel hetkel on tal kõik, mida ta vajab.
Ja seejärel ta ütleski,
et küll Jumal katab ka kõik meie vajadused oma armu rikkust mööda.
Tänu Jumalale Tema headuse ja abi eest!
Järgmine korda vaatame lähemalt seda, mida Jeesus silmas pidas, kui ütles:
"Andke keisrile see, mis keisrile kuulub
ja Jumalale see, mis Jumalale kuulub!"
Kuid enne, kui lõpetame, tahame palvetada ka sinu eest.
Võimalik, et see tänane õpetus pole sinu jaoks hetkel kõige akuutsem
ja sa mõtled pigem, kuidas leida rahu Jumalaga?
Kuidas teada kindlalt, et olen päästetud ja Jumala laps?
See sünnib usu kaudu.
Kui sa usud Jeesusesse ja tunnistad, et Tema on Issand,
siis sa saad ka päästetud.
Seetõttu tahamegi koos Piaga paluda sinu eest,
kutsudes sind paluma kaasa koos meiega,
võttes Jeesuse vastu oma südamesse.
See muudab kogu su saatuse!
Jeesus on palju kallim kui kõik maailma aarded kokku.
Seetõttu pole rahal suurt palju mingit tähtsust,
kui Jeesus elab su südames. Aamen.
Nii et korda meie järel:
Taevane Isa,
ma tulen Su ette.
Ma alistun Sinu ees
ja palun Sind, Jeesus,
et andestaksid mulle mu patud.
Puhasta mu süda
valgemaks kui lumi.
Tänu Sulle Su risti eest.
Tänu Sulle, et surid minu eest
ja tõusid üles kolmandal päeval.
Ma tunnistan just praegu,
et Jeesus on minu Issand
ja ma usun,
et ma olen Jumala laps
ja Jumal on minu Isa.
Jeesuse nimel ma lähen edasi
ja järgin Jeesust
kuni oma elu lõpuni.
Tänu Sulle pääste eest!
Aamen.
Tänu Jumalale! Võta meiega kindlasti ühendust.
Sest kui palusid seda palvet täna,
oled kogenud midagi väga erilist, sest Jeesus on tulnud su ellu.
Seetõttu helista või kirjuta meile julgesti!
Kõike head! - Kohtumiseni!
Ootame teie tagasisidet ja palvesoove eesti keeles hw@elamansana.fi
Tõlge: Anne-Ly Raukas